[Foto’s] Paramedikus kritiek ná ambulans teen seekoei bots | Maroela Media
Twee paramedici is beseer, onder wie een kritiek, ná die ambulans waarin hulle gery het Maandagaand teen ŉ seekoei gebots het op die berugte Molotopad buite Pretoria.
Mercia Blake, woordvoerder van Life24-ambulansdienste, het gesê hul kollegas was op pad na ŉ ongelukstoneel in KwaMhlanga toe hulle net verby Roodeplaatdam teen die seekoei gebots het. Die seekoei is dood.
Volgens Blake is die bestuurder van die ambulans kritiek beseer en moes met meganiese toerusting uit die wrak verwyder word. “Ons het nie gedink hy gaan lewend daaruit kom nie. Die ambulans lyk regtig afgryslik. Ons gedagtes en gebedes is met ons geliefde paramedici.”
Blake het gesê die paramedici is na die Mamelodi-hospitaal geneem vir behandeling.
Die seekoei is op ŉ sleepwa gelaai en van die toneel verwyder.
En daai groot grys lyf sien jy nie vinnig genoeg in die pad raak nie.
aaai · 2 jaar gelede
….arme seekoei :(
Arme MENS en SEEKOEI! Dit sit beslis nie in enige MENS se broek om hierdie tipe werk te doen nie, HY red ander se lewens – MAG DIE HERE SY LEWE SPAAR – ONGEAG VELKLEUR!
Goed gese Realis. Ek stem saam met jou.
Waar kom die seekoei vandaan?
Waarskynlik uit Dinokeng
Die seekoeie loop baie in daardie area rond,buffelsdrift area sien mens hulle baie,hy was heel waarskynlik oppad roodeplaat dam toe
Leonorah · 2 jaar gelede
Sies mense, verskillende se kommentaar is regtig baie onvanpas.
Sterkte aan albei die besserders,
En kom ons bid ons Hemelse Vader dat hulle mag gesond word.
Ek lees nou die kommentaar van ” arme seekoei” en kan nie help om te dink dat mense so min van mekaar kan dink nie. Of dit nou ernstig bedoel word of as ‘n grap, dit bly hartseer. Dis mense wat baie seergekry het en wat gewoonlik ander mense se lewens red, dalk eendag jou geliefdes. Wat as een van jou vriende/familie in ‘n dier vasry, gaan jy dan ook se “arme diet”, terwyl jou geliefde dood of ernstig in die hospitaal is? Ek wonder maar net. Sterkte aan die paramedici, hoop vir ‘n volle herstel.